
Itaas ang antas ng digmang bayan at 
kamtin ang lahatang-panig na mga 
pagsulong 


Tagapangulo, Komite Sentral, tatatag ng Partido Komunista ng Pilipinas sa Bagong 
Partido Komunista ng Pilipinas Hukbong Bayan (BHB) tatlumpu't apat na taon na ang 
nakaraan noong Marso 29, 1969. 

Kami, ang Komite Sentral ng Partido, ay nagpupugay sa 
lahat ng mga Pulang kumander at mandirigma. Kayo ay 
matatatag at matatapang na rebolusyonaryo at binabati 
namin kayo sa lahat ng inyong mga tagumpay bilang isang 
pwersang panlaban, pampropaganda, pang-organisa at 
pamproduksyon. 

Nakapag-ambag kayo nang malaki sa pangkabuuang 
tagumpay ng Ikalawang Dakilang Kilusang Pagwawasto 
mula nang ilunsad ito noong 1992. Umani kayo ng 

maniningning na tagumpay sa pagtupad sa inyong 
mga tungkulin sa tatlong taong plano ng 1999 
hanggang 2002. 

Ang inyong mga tagumpay ay bunga ng matatag 
ninyong Bs paninindigan sa rebolusyonaryong 
adhikain, masikhay na paggawa at puspusang 

pakikibaka at mataas na diwa ng pagsasakripis- 
yo sa ilalim ng wastong pamumuno ng Partido 
at taglay ang aktibong paglahok at suporta ng 
mamamayan. 

Parangalan natin ang ating 
mga rebolusyonaryong martir at 
mga pumanaw na bayani. Gawin nating 

inspirasyon ang kanilang kawalang-pag-iim- 

bot at mga sakripisyo. Muli nating 

pagtibayin ang ating rebolusyonaryong 
kapasyahang lumaban nang mas matapang 
para sa pambansa at demokratikong mga karapa- 
tan at interes ng sambayanang Pilipino. 


ni Armando Liwanag | Ka ang kagalakan nating ipinagdiriwang ang pag- 


Ang imperyalismong US at ang 
papet na rehimeng Arroyo ay bina- 
bagabag ng malubhang krisis at 
bunga nito ay naging bangkarote, 
desperado at higit na mapagsa- 
mantala at mapang-api kaysa 
nakaraan. Ipinatutupad nila ang 
patakarang todo-gera laban sa mga 
rebolusyonaryong pwersa at ma- 
mamayan at pinagmumukhang 
demonyo ang mga ito bilang mga 
“terorista”. 

Ang tugon natin ay itaas ang 
antas ng ating digmang bayan at 
kamtin ang lahatang-panig na mga 
pagsulong sa kabuuang rebolusyo- 
naryong pakikibaka para sa pam- 
bansang pagpapalaya at demokra- 
sya laban sa imperyalismo at mga 
lokal na nagsasamantalang uring 
malalaking kumprador at pangi- 
noong maylupa. 


1 e PAGTASA SA LAKAS NG BHB 


Sa Plenum ng Komite Sentral 
ng Partido Komunista ng Pilipinas 
noong 2002, nilagom at sinuri nito 
ang pag-unlad ng BHB mula nang 
ilunsad ang Ikalawang Dakilang 
Kilusang Pagwawasto. Lahatang- 
panig na nakamit ang malalaking 
tagumpay, laluna sa proseso ng 
pagtupad sa Tatlong Taong Plano 
noong 1999 hanggang 2002. 
Nailatag ang matatag na batayan 
para iangat ang digmang bayan sa 
isang bago at mas mataas na antas 
at kamtin ang mas malalaking pag- 
sulong sa lahatang-panig na 
paraan. 

Bilang rebolusyonaryong par- 
tido ng proletaryado, pinamu- 
munuan ng PKP ang BHB. 
Nakapagpalakas ito sa ideolohiya, 
pulitika at organisasyon sa pama- 
magitan ng Ikalawang Dakilang 
Kilusang Pagwawasto at sa pama- 
magitan ng matatag na rebolusyo- 
naryong pakikibaka. 

Matibay at malinaw na nailatag 


Batay sa superyor na lakas 
militar nito, ang kaaway ay 
naglulunsad ng 
estratehikong opensibang 
militar, nagtatangkang 
kubkubin ang BHB...Ngunit 
ang problema ng mga 
pwersa ng kaaway ay 
kinamumuhian sila ng 
mamamayan... 


ang pangkalahatang linya ng 
bagong-demokratikong rebolusyon 
sa pamamagitan ng matagalang 
digmang bayan laban sa dayuhang 


monopolyo kapitalismo, katu- 
tubong pyudalismo at burukratang 
kapitalismo. 


Lubusan nating pinuna at iti- 
nakwil ang mga “Kaliwa” at 
Kanang oportunistang linya na 
puminsala sa BHB noong dekada 
1980 at maagang bahagi ng deka- 
da 1990 at nagbantang wasakin 
ang Partido at ang buong rebolu- 
syonaryong kilusan hanggang 
noong ilunsad ang Ikalawang 
Dakilang Kilusang Pagwawasto. 
Nabigo natin ang pinakaimbing 
mga pagtatangka ng kaaway na 
gibain ang rebolusyonaryong kilu- 
san mula sa loob. 

Nasaksihan natin ang tuluy- 
tuloy na pagkabulok at pagpa- 
pakasira ng mga rebisyunistang 
taksil at ayaw magwastong opor- 
tunistang nagladlad na bilang mga 
espesyal na ahente ng imperyalis- 
mong US at mga lokal na reaksyu- 
naryo, hindi lamang bilang mga 


antikomunistang propagandista 
kundi mga ahenteng paniktik at 
armadong kombatant sa ilang 
kaso. 

Napatatag natin ang alyansang 
manggagawa-magsasaka bilang 
pundasyon ng ating rebolusyon. 
Ito ang pagsasanib ng namu- 
munong uri at pangunahing pwer- 
sa ng rebolusyon. Pinagkakaisa 
nito ang masang anakpawis, na 
bumubuo sa mahigit 90 porsyento 
ng sambayanang Pilipino. 

Itinatakda ng rebolusyona- 
ryong linyang makauri ang estrate- 
hikong linya ng matagalang dig- 
mang bayan at tinitiyak nito ang 
tagumpay ng :  bagong-demo- 
kratikong rebolusyon sa pamamag- 
itan ng hakbang-hakbang na pag- 
papaunlad ng hukbong bayan sa 
isang mahabang panahon. 

Bunga ng ganitong estrate- 
hikong linya, ang hukbong bayan 
ay nakapag-iipon ng lakas sa 
kanayunan, pangunahin na sa 
hanay ng masang magsasaka, 
hanggang makamit na ng mga 
rebolusyonaryong pwersa at 
mamamayan ang kakayahan at 
malikha na nila ang kalagayan 
para agawin ang kapangyarihang 
pampulitika mula sa kaaway na 
nakabase sa kalunsuran. Bunga ng 
linyang ito, naiaabante natin ang 
paglutas sa problema sa lupa at 
naisasakatuparan ang demo- 
kratikong nilalaman ng rebolu- 
syon. Bunga nito, napalalawak at 
napatatatag natin ang baseng 
masa sa pamamagitan ng pag- 
tatayo ng mga organisasyong masa 
at mga organo ng kapangyarihang 
pampulitika. 

Nakapag-iipon ang BHB ng 
armadong lakas sa pamamagitan 
ng paglulunsad ng masinsin at 
malaganap na pakikidigmang ger- 
ilya batay sa papalalim at 
papalawak na baseng masa. 
Lubusan na nating pinauunlad 
ngayon ang maagang yugto ng 

estratehikong depensiba. Naabot 
na natin ang mapagpasyang bilang 
ng mga Pulang mandirigma upang 
makasulong tungo sa gitnang 
yugto ng estratehikong depensiba. 

Ang BHB ay may libu-libong 
Pulang mandirigmang mahusay na 
nasanay at subok sa labanan, na 
may libu-libong ripleng awtomatik 
at iba pang malalakas na sandata. 
Taun-taon ay lumaki ang bilang ng 
mga Pulang mandirigma nang 10- 
15 porsyento noong 1999-2001, 
mas mataas kaysa dating taunang 
tantos na 8 hanggang 9 na 
porsyento. 

Dumami rin nang 11-16 
porsyento ang ating malalakas na 
riple noong 1999-2001, mas 
mataas kaysa dating taunang tan- 
tos na 7.1 porsyento. Sa kabila ng 
signipikanteng idinami ng ating 
mga sandata, mas marami pa rin 
ang bilang ng Pulang mandirigma 
kumpara sa riple (3:2). Malaki 
itong kakulangan sa armas para sa 
bilang ng mga sanay na mandirig- 
ma, bukod pa sa di hamak na mas 
maraming mga reserbang pwersa. 

Dumaragdag sa mga pultaym 
na mandirigma ang milisyang 
bayan na nagsisilbing rebolusyo- 
naryong pulisya at reserbang pwer- 
sa sa mga baryo, at ng mga yunit 
sa pagtatanggol sa sarili na bin- 
ubuo ng lahat ng kalalakihan at 
kababaihang may mahusay na pan- 
gangatawan sa mga organisasyong 
masa. 

Mayroon tayo ngayong 128 
larangang gerilya na sumasaklaw 
sa humigit-kumulang 8000 baryo 
at makabuluhang bahagi ng 
humigit-kumulang 700-800 bayan 
at lunsod sa mahigit 90 porsyento 
ng mga prubinsya sa buong bansa. 
Sa abereyds, saklaw ng isang 
larangang gerilya ang 12 baryo sa 
bawat bayan. 

Limampung porsyento ng mga 
larangang gerilya ay may kabuuang 
lakas na tig-iisang kumpanya ng 

BHB at ang nalalabing 50 porsyen- 
to ay may mas maliit sa kumpanya. 
Kalakhan ng labinlimang rehiyong 
binuo ng Partido ay may abereyds 
na di bababa sa anim na larangang 
gerilya na bawat isa ay may lakas- 
kumpanyang pwersa ng BHB. 

Noong 2001, pumili ang 
kaaway ng 12 larangang gerilya 
bilang pambansang prayoridad na 
target para sa matagalang kam- 
panya ng panunupil, na kinatan- 
gian ng pagkubkob sa bawat 
larangang gerilya gamit ang 
malaking bilang ng mga pwersa ng 
kaaway at pagpapadala sa mga 
baryo ng mga special operations 
team para sa saywar at paniktik, 
gayundin ng mga tim para sa mga 
operasyong  pagpatay-pagnana- 
kaw-at-panununog. 

Batay sa superyor na lakas-mi- 
litar nito, ang kaaway ay naglulun- 
sad ng estratehikong opensibang 
militar, nagtatangkang kubkubin 
ang BHB at “hanapin at wasakin” 
ito o, “hawanin, hawakan, konsol- 
idahin at paunlarin” ang ilang pil- 
ing erya. Ngunit ang problema ng 


Taglay ng BHB ang lakas 
para samantalahin ang 
lumulubhang krisi ng 
pandaigdigang sistemang 
kapitalista at lokal na 
naghaharing sistema at 
itaas ang antas ng digmang 
bayan at kamtin ang 
lahatang panig na mga 
pagsulong sa bagong - 
demokratikong rebolusyon. 


mga pwersa ng kaaway ay kinamu- 
muhian sila ng mamamayan bilang 
mga instrumento ng mga imperya- 
lista at mga mapagsamantalang uri 
at ginagawa silang bulag at bingi 
kaugnay ng BHB. 

Dagdag dito, nakapagpaunlad 
na ang BHB ng marami-raming 
larangang gerilya. Maaaring kon- 
sentrahan ng kaaway ang 12 sa 
mga ito ngunit mapababayaan 
namang umunlad ang mahigit 100 
larangang gerilya. Kapag desidido 
ang militar na konsentrahan at 
sakupin ang alinmang erya, 
pansamantalang iniiwan natin ang 
teritoryo at inilalaan muna ang 
panahon sa ibang erya. Kasunod ay 
naglulunsad tayo ng mga taktikal 
na opensiba sa eksteryor na linya 
ng kaaway. 

Nanatili sa humigit-kumulang 
128 ang bilang ng mga larangang 
gerilya sa loob ng dalawa hang- 
gang tatlong taon pangunahin na 
dahil sa pagbibigay-diin sa 
gawaing konsolidasyon at hindi 
dahil sa bisa ng kampanyang 
panunupil ng kaaway. Sa katu- 
nayan, matapos ang bawat kampa- 
nyang panunupil ng kaaway, gayon 
na lamang ang galit ng mama- 
mayan sa kaakibat na malulubhang 
paglabag sa karapatang-tao kaya 
tumitindi. nang higit kaysa 
nakaraan ang pagnanais nilang 
sumapi sa armadong rebolusyon. 

Binubuo ng mga organisasyong 
masa ng mga manggagawa, 
magsasaka, kababaihan, kabataan, 
aktibistang pangkultura at mga 
bata ang pinakasolidong baseng 
masa ng mga larangang gerilya. 
May daan-daanlibong kasapi ang 
naturang mga organisasyong 
masa. Dumami sila nang abereyds 
na 19.4 porsyento taun-taon sa 
panahong 1999 hanggang 2001. 

Ang populasyon sa ilalim ng 
umiiral na mga organo ng kapang- 
yarihang pampulitika ang 
bumubuo ng pinalawak na baseng 


masa na bumibilang ng ilang mily- 
on. Yaong mga hindi pa kasapi ng 
mga organisasyong masa ay nag- 
bibigay ng iba't ibang anyo ng 
suporta. sa hukbong bayan. 
Napakikilos sila sa mga aksyong 
masa. 

Relatibong balansyado ang 
pagkakalatag sa buong bansa ng 
mga larangang gerilya. Limampung 
porsyento ng mga ito ay nasa 
Luzon, 20 porsyento sa Visayas at 
30 porsyento sa Mindanao. Bawat 
panrehiyong kumand ng BHB ay 
may pitong larangang gerilya sa 
abereyds. 

Natural lamang na hindi pan- 
tay-pantay ang pag-unlad ng mga 
panrehiyong kumand at mga 
larangang gerilya ng BHB sa 
usapin ng lakas-sandata, inabot ng 
reporma sa lupa at laki at kalidad 
ng baseng masa. Tinukoy ng 
Partido kung aling mga larangang 
gerilya ang pinakamauunlad, di 
gaanong maunlad at pinakamaba- 
ba ang antas ng pag-unlad sa 
layuning matulungan yaong mga 
nahuhuli na makahabol sa mas 
mauunlad at maiangat ang pang- 
kalahatang pag-unlad sa bago't 
mas mataas na antas. 

Bilang pangunahing organisas- 
yon ng Partido, nasa BHB ang 
pinakamataas na konsentrasyon ng 
mga kasapi ng Partido. Ito ang 
pangunahing organisasyon para 
mahigpit na makaugnay sa pinaka- 
malaking bilang ng masang 
anakpawis. Ito ang pinakamaka- 
pangyarihang sandata ng Partido 
at mamamayan sa pag-agaw sa 
kapangyarihang pampulitika. 

Pangunahing nagmumula sa 
alyansang manggagawa-magsasaka 
ang lakas ng BHB. Dagdag dito, 
kumukuha rin ng lakas ang BHB 
mula sa mga alyansa ng mga pro- 
gresibong pwersa, mga patriy- 
otikong pwersa at pakikipag- 
alyansa sa mga mabuway at di- 
maaasahang alyado sa pinaka- 


Ang pang-ekonomya at 
pampinansyang krisis na 
pawang dinaranas ngayon 
ng tatlong sentro ng 
pandaigdigang kapitalismo 
(ang US, Japan at European 
Union) ay nagluluwal ng 
pinaka-reaksyunaryong mga 
tunguhin tulad ng pasismo, 
rasismo at mga digmang 
agresyon. 


malawak na tipo ng alyansa para 
ihiwalay at gapiin ang kaaway sa 
bawat takdang panahon. 

Taglay ng BHB ang lakas para 
samantalahin ang lumulubhang 
krisis ng pandaigdigang sistemang 
kapitalista at lokal na naghaharing 
sistema at itaas ang antas ng dig- 
mang bayan at kamtin ang 
lahatang-panig na mga pagsulong 
sa bagong-demokratikong rebo- 
lusyon. 


2 KRISIS NG U.S. AT 
e PANDAIGDIGANG SISTEMANG 
KAPITALISTA 


Ipinagyayabang ng US at mga 
Pilipinong reaksyunaryong tuta 
nito na walang saysay ang pagla- 
ban ng sambayanang Pilipino sa 
kanila dahil ang US umano ang 
nagsosolong superpower, na sa 
ngayo'y siyang pinakamalakas na 
kapangyarihang pang-ekonomya at 
militar. Wala raw pwersa sa daigdig 
na makapipigil ditong gawin ang 
nais nito. 


Sa katotohanan, bulok sa 


kaibuturan ang imperyalismong 
US. Buo ang tiwala ng sam- 
bayanang Pilipino at mga rebo- 
lusyonaryong pwersa na malala- 
banan nila ito dahil inabot na nito 
ang pinakamalalim at pinaka- 
malubhang krisis sa ekonomya at 
pinansya mula noong matapos ang 
Ikalawang Digmaang Pandaigdig at 
dahil nahiwalay na ito bunga ng 
imperyalista at teroristang pata- 
karan nito ng agresyon at 
panunupil. 

Sa mga imperyalistang bansa, 
ang US ang pinakanakinabang sa 
globalisasyon ng “malayang pami- 
lihan”. Bunsod ng mataas na tan- 
tos ng interes at tubo rito, nakaak- 
it ang US ng dayuhang pamumuhu- 
nan sa mga sapi, bono at iba pang 
ari-arian mula sa mga imperyalis- 
tang alyado nito at mga bansang 
nagpoprodyus ng langis. Ginamit 
nito ang mga dayuhang pondo 
para tustusan ang konsumerismo, 
walang-rendang ispekulasyon sa 
paglalabas ng mga sapi at 
pagsasanib ng mga korporasyon, 
pamumuhunan sa ibayong dagat at 
produksyong militar. 

Ipinagyabang ng US na ang 
“bagong ekonomya” nito ay tuluy- 
tuloy na lumalago nang walang 
disempleyo ngunit hindi tumataas 
ang sahod dahil umano sa pangun- 
guna ng US sa mataas na teknolo- 
hiya at, higit sa lahat, dahil sa 
mga pagkaltas sa sahod at pag- 
babawas sa gastos para sa mga 


panlipunang serbisyo?. Sa katu- 
nayan, ang ekonomya ng US ay 
artipisyal na sinuhayan ng mga 
panlabas na utang. 

Agad pagkalipas ng rurok ng 
“bagong ekonomya” noong 2000, 
bigla itong bumulusok nang taun- 
taon. Mula noon, nasa matagalan 
nang pagdausdos ang stock market 
(o pamilihan ng mga sapi) at 
sumira ito ng mahigit USS 8 tril- 
yon. Mabilis na bumulusok ang 
produksyong industriyal at nalan- 

tad ang dambuhalang mga anom- 
alya sa mga sapi, bono at pautang 
ng mga korporasyon. Ang panan- 
daliang mga bugso ng maliit na 
paglago ay sinundan ng ibayo 
pang mga pagbulusok. 

Bankrap kung tutuusin ang 
ekonomya ng US. Mayroon itong 
pampublikong pagkakautang na 
USS6.4 trilyon at netong panlabas 
na utang na US52.8 trilyon. 
Walang-humpay na lumalaki ang 
depisit nito sa kalakalan. Ang sur- 
plas nito sa badyet sa ilalim ng 
rehimeng Clinton ay naglaho na at 
hinalinhan ng dambuhalang mga 
depisit sa badyet sa ilalim ng rehi- 
meng Bush. Desidido ang rehimeng 
ito na samsamin ang mga pondo 
para sa panlipunang seguro, kahit 
makaraang masaid ang mga pon- 
dong pampensyon at mga salaping 
impok, na ginamit bilang kolateral 
sa pagbili ng mga sapi sa paraang 
on margin? ng 40 porsyento ng 
mga pamilyang Amerikano. 

Gayunman, ang administrasy- 
ong Bush ay nagkakaloob sa 
monopolyong burgesya ng mala- 
laking pagkaltas sa buwis na 
nagkakahalaga ng USS2.65 trilyon 
sa loob ng sampung taon: guma- 
gastos ng USS400 bilyon sa militar 
para sa paglulunsad ng dalawang 
kagyat na magkasunod na digmang 
agresyon; at nagbabanta ng gera 
laban sa Syria, Iran at sa 
Democratic People's Republic of 
Korea. 

Sinamantala ng rehimeng Bush 
ang buhos ng simpatya mula sa 
mamamayan sa buong mundo para 
sa mga pamilya ng mga biktima at 
sa sambayanang Amerikano mata- 
pos ang mga atake noong 
Setyembre 11 at kagyat na isi- 
nangkalan ang mga atake para 
magbanta o maglunsad ng teroris- 
tang gera laban sa mga gubyer- 
nong naggigiit ng kanilang 
kasarinlan at laban sa mga kilusan 

para sa pambansang pagpapalaya. 

Sa ngalan ng kontra-terorismo, 
ang rehimeng Bush ay sadyang 
nang-uupat ng gera, nagtutulak ng 
pasismo at panunupil sa pan- 
daigdigang saklaw at aktwal na 
nagsasagawa ng interbensyong 
militar, tulad ng sa Pilipinas, at 
naglulunsad ng mga digmang 
agresyon, tulad ng sa Afghanistan 
at Iraq, upang magpasigla ng pro- 
duksyong pandigma at ma- 
ngamkam ng mapagkukunan at 
ruta ng suplay ng langis. 

Dahil sa malapit na kaugnayan 
nito sa military industrial complex 
at mga monopolyo sa langis, 
naniniwala ang naghaharing pang- 
kating Bush na sa pagpabor sa 
naturang mga sektor ay mapa- 
sisigla ng US hindi lamang ang sar- 
iling ekonomya kundi gayundin 
ang buong pandaigdigang siste- 
mang kapitalista. 

Ngunit ang pagpapabundat sa 
mga sektor na ito ay hindi 
nakalilikha ng sapat na empleyo 
para lumaki ang demand ng mga 


mamimili relatibo sa krisis ng 
sobrang produksyon sa US at sa 
pandaigdigang sistemang kapita- 
lista. 


Bumabangon ang mga 
manggagawa at mga aping 
mamamayan ng daigdig sa 
mga dambuhalang aksyong 
masa upang iprotesta ang 

imperyalistang digmang 
agresyon ng US sa Iraq 


Ang pang-ekonomya at pampi- 
nansyang krisis na pawang 
dinaranas ngayon ng tatlong sen- 
tro ng pandaigdigang kapitalismo 
(ang US, Japan at European 
Union) ay nagluluwal ng pinaka- 
reaksyunaryong mga tunguhin 
tulad ng pasismo, rasismo at mga 
digmang agresyon. Ang monopol- 
yong burgesya ay gumagamit ng 
pinakareaksyunaryong mga argu- 
mento upang ibintang ang krisis sa 
mga mamamayang hindi kabilang 
sa lahing puti at nagtulak sa 
paglakas ng mga tunguhing 
pasista, rasista at mapandigma. 

Ang US ang numero unong 
imperyalistang kapangyarihan. 
Itinutulak ito ng krisis na mang- 
agaw ng dagdag na mga teritor- 
yong pang-ekonomya (mga mala- 
kolonya at mga bansang depen- 
dyente) at gamitin ang mga ito 
bilang mapagkukunan ng mga 
hilaw na materyales, larangan ng 
pamumuhunan, pamilihan, salient 


points of control, at saklaw ng 
impluwensya. 

Ang US ang numero unong 
teroristang kapangyarihan. Ito ang 
pinakamalaking lumilikha, nag- 
iipon at gumagamit ng nukleyar, 
kemikal at biological na weapons of 
mass destruction (o mga sandata 
para sa maramihang pamiminsala). 
Ito ang kaisa-isang kapangyari- 
hang gumamit ng bomba atomika 
upang lipulin ang populasyon ng 
mga lunsod, kagaya sa Hiroshima 
at Nagasaki. Gumamit na ito ng 
mga kemikal upang patayin at 
pahirapan ang buu-buong komu- 
nidad at lasunin ang kapaligiran 
tulad sa Indochina. Walang habas 
itong gumagamit ng sari-saring 
mababagsik na mga sandata tulad 
ng mga cluster bomb? , smart 
bomb? , mga bombang may deplet- 
ed uranium? at iba pa laban sa 
mga di-militar na target, na nag- 
dudulot ng malawakang pagka- 


matay, pagkasugat, pagkakasakit 
at pagkawasak. 

Pumatay na ito ng mahigit 10 
milyon katao sa mga gerang 
agresyon mula nang matapos ang 
Ikalawang Digmaang Pandaigdig, 
katulad sa Korean War (4.5 mily- 
ong Korean), Vietnam War (6 na 
milyong Vietnamese) at sa unang 
gerang agresyon laban sa Iraq 
(150,000). Nanulsol ito ng mga 
antikomunistang masaker, tulad ng 
pagpaslang sa 1.5 milyong 
Indonesian noong 1965. 
Nagbunsod ito ng mga gerang frat- 
ricidal8 , na pumatay ng mahigit 
isang milyon katao tulad ng sa 
Rwanda at daan-daang libo tulad 
sa Congo at dating Yugoslavia. 

Sa pamamagitan ng mga 
embargo? , ibinunsod ng US ang 
pagkamatay ng 1.5 milyong Iraqi 
at humigit-kumulang 750,000 
bata. Pinakamasahol sa lahat, 
kahit walang lantad na karahasang 
pisikal, nagpapataw ang US ng 
araw-araw na karahasan ng 
neokolonyal na pagsasamantala sa 
bilyun-bilyong mamamayan sa 
magkakasunod na mga henerasy- 
on. 

Sa kasalukuyang digmang 
agresyon laban sa Iraq, saksi tayo 
sa pambibiktima ng tinaguriang 
mga pwersang koalisyon sa sam- 
bayanang Iraqi higit sa lahat at 
pagpaparusa sa gubyernong Iraqi 
dahil sa paggigiit ng pambansang 
kasarinlan. Gayundin, nakikita 
natin ang isang malaking lamat sa 
alyansa ng mga imperyalistang 
kapangyarihan, kung saan lantad 
na nasa isang panig ang US at 
Britain at nasa kabilang panig 


naman ang France, Germany at 
Russia. 
Bagamat sa pangkalahata'y 


nagkakaisa sila laban sa mama- 
mayan ng daigdig at laban sa mga 
rebolusyonaryong kilusan, ang 
mga imperyalistang kapangyarihan 


Ang sambayanang Pilipino 
at mga rebolusyunaryong 
pwersa ay hindi naloloko ng 
mga pangako ng US at mga 
Pilipinong papet nito...Hindi 
rin nasisindak ang 
sambayanang Pilipino 
at mga rebolusyunaryong 
pwersa sa kapangyarihang 
panteknolohiya at militar 
ng imperyalismong US. 


ay itinutulak ng krisis ng 
pandaigdigang sistemang kapital- 
ista na magkumpitensyahan nang 
mas matindi kaysa makaraan at 
magalit sa walang habas na kasaki- 
man ng nag-iisang superpower sa 
pagsakmal sa pinakamalaking 
bahagi ng dambong. 

Noong unang digmang agresy- 
on laban sa Iraq, ipinapasan ng US 
sa mga alyado nito ang kalakhan 
ng mga gastos sa gera. Ngunit 
sinakmal nito ang kalakhan ng mga 
dambong sa gera sa pamamagitan 
ng pagpapataw ng mga pangmilitar 
at iba pang kontrata sa mga 
bansang nagpoprodyus ng langis, 
pagpapahigpit ng kontrol sa suplay 
ng langis patungong Japan, Europe 
at iba pang bahagi ng daigdig at 
pagpwersa sa Palestinian 
Liberation Organization na 
yumukod sa Zionistang iskema ng 
dominasyon ng US at Israel sa 
Palestine at sa Middle East. 

Nagsabwatan ang US at ang 
Europe upang sistematikong buwa- 


gin ang dating Yugoslavia. Ngunit 
ang US ang sumunggab sa pinaka- 
malaking pakinabang sa pamamag- 
itan ng pagpapalawak sa NATO 
alinsunod sa estratehikong plano 
ng US at paghadlang sa paglalatag 
ng mas matitipid na daluyan ng 
langis patungong (Central at 
Western Europe na daraan sa 
Russia o sa mga ilog Danube at 
Rhine?? . 

Bunga ng digmang agresyon 
nito laban sa Afghanistan, nagka- 
roon ang US ng tuntungan para 
ibayong mapasok ang Central Asia 
at ang Caspian Sea Region at para 
makapaglatag ng (daluyan ng 
langis na daraan sa Afghanistan at 
Pakistan patungo sa baybayin ng 
Arabian Sea at sa Indian Ocean, na 
lilihis na sa Persian Gulf at 
makapipigil sa pamumuhuan ng 
iba sa mga daluyan ng langis 
patungong Russia at China. 

Sa kasalukuyang digmang 
agresyon laban sa Iraq, layon ng 
US na tuwirang makontrol ang 


pangalawang pinakamalaking 
prodyuser ng langis sa 
Organization of Petroleum 


Exporting Countries (OPEC) at sa 
gayo'y ibayong makontrol ang 
OPEC, ang Middle East at ang 
kanugnog na mga rehiyon ng 
Central Asia at Caspian Sea. Nais 
din nitong baligtarin ang tunguhin 
sa hanay ng mga bansang kasapi 
ng OPEC na gamitin ang Euro sa 
halip na US dollar bilang salapi 
para sa mga transaksyon sa langis 
at parusahan ang Iraq dahil sa 
pagpapapsimuno nito ng gayong 
tunguhin noong katapusan ng 
200011, 

Bumabangon ang mga mangga- 
gawa at mga aping mamamayan ng 
daigdig sa mga dambuhalang aksy- 
ong masa upang iprotesta ang 
imperyalistang digmang agresyon 
ng US sa Iraq. Tanda ito ng nag- 
iibayong mulat na pagtutol at 

paglaban ng mamamayan sa 
imperyalismo. Matagal nang nag- 
pupuyos sa galit ang mamamayan 
ng daigdig sa mga pang-ekonomya 
at panlipunang sakunang iniha- 
hasik ng monopolyo kapitalismo 
laban sa kanila. 

Umiigting ang mga mayor na 
kontradiksyon sa daigdig--yaong 
sa pagitan ng mga imperyalista at 
mga aping mamamayan, sa pagi- 
tan ng mga imperyalista at mga 
gubyernong naggigiit ng pam- 
bansang kasarinlan, sa pagitan ng 
mga imperyalistang kapangyarihan 
at sa pagitan ng monopolyong 
burgesya at proletaryado sa mga 
imperyalistang bansa. Ang pang- 
ekonomya at pampinansyang krisis 
ay humantong sa panlipunan at 
pampulitikang krisis at kaguluhan 
sa pandaigdigang saklaw. 

Namamayagpag ang US nang 
may kahambugan ng isang hyper- 
powert? at niyuyurakan nito ang 
pambansang soberanya ng mga 
mamamayan ng mundo at 
dinadambong ang kanilang 
yamang panlipunan. Ipinanga- 
ngalandakan ng kasalukuyang mga 
pampulitikang pinuno ng mono- 
polyong burgesya ng US na mai- 
tatatag ng US ang pinakamalaking 
imperyo sa kasaysayan ng 
sangkatauhan, sa pamamagitan ng 
paggamit sa lubos na nakapama- 
mayaning high-tech na lakas mili- 
tar at pagsamantala sa pang-ekon- 
omya at panlipunang pagka- 
lugmok ng ikatlong daigdig at ng 
mga bansa sa dating blokeng 
Soviet, na ngayo'y kapwa lubog sa 
$3 trilyong utang panlabas. 

Lahat na lamang ay isi- 
nasangkalan ng mga imperyalis- 
tang US upang sagpangin ang mga 
gubyernong naggigiit ng kasarin- 
lan. Lumalaki ang bangayan nila at 
ng kanilang mga imperyalistang 
alyado at ilang dating papet na 
gubyerno. At sa loob mismo ng 

mga imperyalistang bansa, lalong 
lumalaban ang proletaryado at 
mamamayan kaysa nakaraan. 

Ang sambayanang Pilipino at 
mga rebolusyonaryong pwersa ay 
hindi naloloko ng mga pangako ng 
US at mga Pilipinong papet nito 
na malapit nang makabawi ang 
ekonomya ng US at ng pandaigdi- 
gang sistemang kapitalista at sa 
pamamagitan nito umano makaaa- 
hon ang Pilipinas mula sa depres- 
yon ng ekonomya, malawakang 
disempleyo at laganap na kahira- 
pan. Walang awat na pinasasahol 
ng US at mga papet nito ang 
pang-aapi at pagsasamantala sa 
sambayanang Pilipino. 

Hindi rin nasisindak ang sam- 
bayanang Pilipino at mga rebo- 
lusyonaryong pwersa sa kapang- 
yarihang panteknolohiya at militar 
ng imperyalismong US. Nasaksikan 
nila kung paanong nabigo ang 
naturang kapangyarihan sa nau- 
nang mga digmang bayan sa Asia, 
kagaya ng sa China, Vietnam at 
Korea. Sila mismo ay matagumpay 
na bumigo sa bawat pakana ng US 


Sa kasalukuyan at 
inaasahang kalagayan, 
mapaiigting ng 
sambayanang Pilipino 
at ng kanilang mga 
rebolusyunaryong pwersa 
ang armadong pakikibaka 
at mapagsisikapang kamtin 
ang tagumpay ng bagong- 
demokratikong rebolusyon. 


para wasakin ang rebolusyonary- 
ong kilusang masa. Nanaig sila 
laban sa pasistang diktadurang 
Marcos na sinuportahan ng US at 
sa mga sumunod na mga reaksyu- 
naryong rehimen. 

Nailantad na ng US ang kainu- 
tilan nito sa kabiguan ng pag- 
tatangka nitong durugin ang isang 
maliit na bandidong grupo, ang 
Abu Sayyaf, na nilikha nito noong 
dekada 1990 upang pahinain ang 
Moro National Liberation Front. 
Anu't anuman, ang teroristang 
gang na inorganisa ng CIA ay 
naisangkalan ng US para sa 
armadong panghihimasok laban sa 
mga rebolusyonaryong pwersa ng 


sambayanang Pilipino at ng 
Bangsamoro, partikular ang 
armadong pwersa ng Partido 


Komunista ng Pilipinas at ng Moro 
Islamic Liberation Front (MILF). 

Habang lalo itong nagiging 
mapanakop at mapanalakay bun- 
sod ng krisis, lalong nahaharap 
ang mga imperyalistang US sa 
paglaban ng mga manggagawa at 
mga aping mamamayan, 
malalayang gubyerno at kanilang 
mga imperyalistang karibal. 

Ang mga armadong rebolusyo- 
naryong kilusan sa Pilipinas, 
Nepal, India, Turkey, Palestine, 
Colombia, Venezuela, Iran, Peru at 
iba pang bansa ay maaaring higit 
na lumakas at makapagbigay- 
inspirasyon sa mas maraming 
mamamayan na tumahak sa landas 
ng armadong rebolusyon. Ang mga 
gubyerno ng China, North Korea, 
Cuba, Vietnam, Syria, Iraq, Libya 
at iba pang bansa ay naggigiit sa 
iba't ibang antas ng pambansang 
kasarinlan upang tutulan ang 
pananalakay ng US. 

Sa kasalukuyan at inaasahang 
kalagayan, mapaiigting ng sam- 
bayanang Pilipino at ng kanilang 
mga rebolusyonaryong pwersa ang 
rebolusyonaryong armadong pakik- 
ibaka at mapagsisikapang kamtin 


ang tagumpay ng bagong- 
demokratikong rebolusyon. Handa 
silang harapin at labanan ang 
bawat pag-iibayo ng armadong 
panghihimasok ng US at maging 
ang isang ganap na digmang 
agresyon ng US. 

Ikinalulugod nila ang hamon 
at pagkakataong makaganti sa mga 
imperyalista kaugnay ng 1.5 mily- 
ong Pilipinong pinaslang ng mga 
pwersang mapanakop ng US mula 
nang mag-umpisa ang Digmaang 
Pilipino-Amerikano noong 1899 
hanggang matapos ang kampa- 
nyang pasipikasyon ng US noong 
1913 at wakasan ang pagsasaman- 
tala at pang-aaping dinanas ng 
hene-henerasyong mga Pilipino sa 
ilalim ng imperyalismong US sa 
loob ng mahigit isang siglo. 


3 LUMULUBHANG KRISIS NG 
e LOKAL NA NAGHAHARING 
SISTEMA 


Ang ibayong lumubhang krisis 
ng US at pandaigdigang sistemang 
kapitalista ay sumasalanta sa 
malakolonyal at malapyudal na 
naghaharing sistema sa Pilipinas. 
Mabilis. na  lumulubha ang 
lahatang-panig na palagiang krisis 
ng sistema. Walang ligtas sa krisis 
ang mga nagsasamantalang uring 
malalaking kumprador at pangi- 
noong maylupa. 

Sa ilalim ng islogan ng global- 
isasyon ng “malayang pamilihan”, 
mariing ipinagbawal ng imperyal- 
ismong US sa papet na estado ng 
Pilipinas na maglaan ng pondong 
publiko para magsagawa o mag- 
pasikad ng pag-unlad ng pam- 
bansang industriya. Ipinataw nito 
sa estado ang liberalisasyon ng 
pagpasok ng dayuhang kapital at 
mga produkto, pribatisasyon ng 
mga mga ari-arian ng estado at 
pagtanggal sa mga regulasyong 
nagbibigay ng kaunting proteksy- 
on sa mga anakpawis at sa 


Gayon na lamang ang 
pagkakahati at 
pagkakabitak ng 
naghaharing koalisyon 
ni Arroyo bunga ng 
kumpetisyon sa korapsyon, 
kaya si Arroyo mismo'y 
lubusan nang nawalan ng 
kredibilidad at nahiwalay 
bunga ng kabiguan niyang 
maglatag ng anumang 
kapani-paniwalang 
patakarang magpapagaan sa 
lugmok na kalagayan ng 
lipunan. 


kalikasan. 

Ang Pilipinas ay walang anu- 
mang tipo ng produktong 
maibebenta sa pandaigdigang 
pamilihan maliban sa hilaw na 
materyales at mga semimanupak- 
turang may mababang dagdag na 
halaga. Sobra ang suplay ng lahat 
ng ito. Makapag-eeksport pa rin ng 
gayong mga produkto ngunit sa di 
hamak na mas mababang presyo. 
Kasabay nito, ibinukas na ng esta- 
do ang pamilihan ng Pilipinas sa 
pagbaha ng lahat ng tipo ng pro- 
dukto, kabilang na ang mga pan- 
gunahing produktong agrikultural, 
sa kapinsalaan ng mga lokal na 
prodyuser. 

Sa kabila ng kumprehensibong 
pambansang base ng likas-yaman 
at ng malaking populasyon nito, 
tagibang ang ekonomya ng 
Pilipinas dulot ng imperyalista at 
pyudal na pagsasamantala. Lahat 


ay maramihang inaangkat nito: 
mga manupakturang pangkon- 
sumo, mga makinarya at hilaw na 
materyales para sa limitadong pag- 
poproseso, malaking kantidad ng 
panggatong at mga luho para sa 
nakatataas na mga uri. 

Ang karaniwang taunang resul- 
ta ay malaking dagdag sa depisit 
sa kalakalan at sa utang panlabas 
na lumampas na sa $54 bilyon. 
Kailanma't nagkakaroon ng surplas 
sa kalakalan sa alinmang 
natatanging taon, resulta ito ng 
pagbabawas sa import at lokal na 
produksyon. Ngayon, ang rehi- 
meng Arroyo ay labis na 
nakasandig at nakatali sa US dahil 
umuutang ito sa mga bangkong US 
ng abereyds na USS51.7 milyon 
kada buwan sa napakabigat na 
mga kundisyon. 

Ang pagkabangkrap ng ekono- 
mya ng Pilipinas ay inilalantad di 
lamang ng lumolobong depisit sa 
kalakalang panlabas at utang pan- 
labas kundi pati ng papalaking 
depisit sa badyet at lokal na utang 
ng reaksyunaryong gubyerno. 
Kulang na kulang ang buwis at iba 
pang koleksyon ng gubyerno sa 
lumalaking gastos sa pinaka-kon- 
tra-produktibong mga layunin. 

Ang pagliit ng kita ng estado 
ay bunga ng depresyon ng ekono- 
mya, liberalisasyon ng kalakalan, 
naunang pribatisasyon ng mga 
korporasyon ng gubyerno at 
burukratikong korapsyon. Pumapa- 
imbulog ang gastos ng gubyerno 
para sa pagbabayad ng utang, mi- 
litar at pulisya, mga proyektong 
imprastrukturang batbat ng korap- 
syon at maluluhong mga pasilidad 
ng pinakamatataas na upisyal ng 
gubyerno. Dumadausdos naman 
ang panlipunang gastusin para sa 
pampublikong edukasyon, kalusu- 
gan at pabahay. 

Galit ang malawak na masa ng 
sambayanan sa pinalobong mga 
datos sa halaga ng produksyon sa 

sektor ng serbisyo at sa kabu- 
laanan ng sinasabi ng rehimeng 
mataas na tantos ng paglago ng 
gross national product (kabuuang 
produksyon ng bansa). Sa katoto- 
hana'y bagsak ang produksyon 
dahil sa mataas na halaga ng mga 
imported na sangkap at pagliit ng 
demand sanhi ng lumiit na kita. 

Laganap ang mga pagka- 
bangkrap at malawakang tang- 
galan. Inaamin kahit ng rehimen 
na mahigit 10 porsyento ang tan- 
tos ng disempleyo. Sa minimum ay 
umaabot nang 50 porsyento ang 
tunay na kabuuang disempleyo 
kung susundin ang tamang depin- 
isyon ng empleyo. Ang kita ng 
higit na nakararaming mayorya ng 
mga manggagawa at magsasaka ay 
kulang upang ipantawid-gutom at 
lalong naglulubog sa kanila sa 
utang. Nasa ilalim ng hangganan 
ng kahirapan ang 86 na porsyento 
ng mamamayan. Mayorya ng mga 
kababaihan at mga bata ay 
dumaranas ng malnutrisyon. 

Nagdurusa ang masang 
anakpawis na mga manggagawa at 
magsasaka at ang mga panggit- 
nang saray sa mabilis na pagtaas 
ng presyo ng mga saligang pan- 
gangailangan, paglaki ng mga 
buwis at pagtaas ng mga bayarin 
para sa mga saligang panlipunang 
serbisyo tulad ng tubig, kuryente, 
pampublikong transportasyon at 
iba pa. Biktima na nga ng 
tumataas na gastusin sa edukasy- 
on ang kabataaan, hirap pa silang 
makakuha ng trabaho. Di hamak na 
mas maliit ang pagkakataon ng 
kababaihan na makakita ng traba- 
ho sa loob ng bansa kumpara sa 
kalalakihan. Kaya't sila ang 
bumubuo ng mayorya ng mga 
Pilipinong nagiging overseas con- 
tract worker (OCW). 

Ang kawalan ng kaunlarang 
pang-ekonomya at ang mataas na 
tantos ng disempleyo ay nagtulak 
sa 10 porsyento ng populasyon na 

maging mga OCW na pinagkakaitan 
ng mga karapatan sa pag-uunyon 
at napupwersang tumanggap ng 
sahod na mas mababa sa sahod ng 
mamamayan sa pinagtatrabahuhan 
nilang bansa. Ang kababaihan ang 
pinakabulnerable sa maraming tipo 
ng abuso laluna kung sila'y nagta- 
trabaho bilang mga tagaaliw o kat- 
ulong sa bahay. 

Walang na ngang ginagawa ang 
rehimen upang ibsan ang pang- 
ekonomya at panlipunang pagdu- 
rusa ng mamamayan, bina- 
bansagan pa nitong “terorista” 
ang mga manggagawa dahil sa 
paggamit nila sa kanilang mga 
karapatang pang-unyon at pag- 
gigiit ng mas mabuting sahod at 
pamumuhay. Bukambibig nito ang 
reporma sa lupa ngunit nagtutulak 
ito ng reklasipikasyon ng lupang 
agrikultural upang ilabas ito sa 
saklaw ng reporma sa lupa. 
Hinihikayat nito ang lalong kon- 
sentrasyon ng lupa sa kamay ng 
iilang korporasyon at pamilyang 
panginoong maylupa. 

Habang lumalala ang pang- 
ekonomya at panlipunang krisis, 


Ang ribalan sa pagitan ng 
mga paksyon ng upisyal ng 
militar at pulisya ay 
sumsalamin sa ribalan ng 
mga reaksyunaryong 
pulitiko at nagsisilbing isang 
mayor na salik sa paglubha 
ng krisis pampulitika. 


lumalala rin ang pampulitikang 
krisis ng naghaharing sistema. Sa 
pag-impis ng madarambong sa 
kapangyarihan, lalong nagiging 
masidhi kaysa nakaraan ang kum- 
petisyon ng magkakaribal na 
paksyong pampulitika ng mga 
mapagsamantalang uri. Nagiging 
karaniwan na ang gawi nilang 
ilabas ang baho ng isa't isa sa pag- 
aagawan sa suporta ng publiko sa 
gitna ng diskuntento at kagu- 
luhang panlipunan. 

Umiiral ang matinding ribalan 
sa pulitika hindi lamang sa pagi- 
tan ng mga partidong pampulitika 
o koalisyon kundi sa loob mismo 
ng mga naghahari at oposisyong 
partido at koalisyon. Kadalasan, 
ang kumpetisyon ay nag-aanyong 
labanan ng mga personalidad at 
pamilya sa hanay ng mga 
mapagsamantalang uri. 

Gayon na lamang ang pagkaka- 
hati at pagkakabitak ng naghahar- 
ing koalisyon ni Arroyo bunga ng 
kumpetisyon sa korapsyon, kaya si 
Arroyo mismo'y lubusan nang 
nawalan ng kredibilidad at nahi- 
walay bunga ng kabiguan niyang 
maglatag ng anumang kapani- 
paniwalang patakarang magpapa- 
gaan sa lugmok na kalagayan ng 
lipunan. Kaya't sa pagtatapos ng 
taon, inianunsyo niyang di na siya 
tatakbo sa pagkapresidente sa 
2004. 

Seryoso man siya o hindi, ang 
punto'y napwersa siyang gumawa 
ng di pangkaraniwang pahayag na 
nagpapakita ng kanyang mahinang 
katayuang pampulitika. Sa katu- 
nayan, matagumpay na siyang nai- 
hiwalay ng malawak na 
nagkakaisang prenteng itinataguy- 
od ng mga ligal na demokratikong 
pwersa at ng mga oposisyunista sa 
loob at labas ng kanyang nagha- 
haring koalisyon, dahil sa pagka- 
papet, korapsyon, kawalang- 
kakayahan at pagkamapanupil ng 
kanyang rehimen. 


Ang ribalan sa pagitan ng mga 
paksyon ng upisyal ng militar at 
pulisya ay sumasalamin sa ribalan 
ng mga reaksyunaryong pulitiko at 
nagsisilbing isang mayor na salik 
sa paglubha ng krisis pampulitika. 
Utang ng mga upisyal militar at 
pulis ang kanilang promosyon sa 
kanilang mga padrinong pulitiko at 
sa gayo'y madali silang 
nasasangkot sa mga labanang 
pampulitika at sa mga pagbabanta 
ng kudeta at kontra-kudeta sa 
pinakamatataas na antas. 

Pinag-aagawan ng pinaka- 
masasahol na mga upisyal ng mili- 
tar at pulisya ang paghahari sa 
mga sindikatong kriminal na 
sangkot sa iligal na sugal, prosti- 
tusyon, droga, kidnap-for-ransom, 
ismagling at iba pa. Ang mga pina- 
ka-ambisyoso sa kanila ay nag- 
piprisintang mga kandidato para sa 
pagkapresidente, senador o kon- 
gresista, o upisyal ng lokal na 
gubyerno. Ang kanilang kapital 
para sa pamumulitika at kampa- 
nyang elektoral ay nagmumula sa 
mga operasyong kriminal. 

Ang panghihimasok ng US sa 
ekonomya, pulitika at militar ay 
lalo't lalong nalalantad kaakibat 
ng patakarang “gera laban sa 
terorismo" ni Bush. Sinasamantala 
at isinasangkalan nito ang mga 
atake noong Setyembre 11 upang 
lalong pahigpitin ang kontrol ng 
US sa mga usaping pampulitika at 
pang-ekonomya sa Pilipinas at iba- 
lik ang mga tropang pangkombat 
at base militar ng US sa teritoryo 
ng Pilipinas. 

Si Arroyo ay isang walang kahi- 
hiyang papet ng imperyalismong 
US. Bantog siya sa pagtutulak ng 
globalisasyon ng “malayang pami- 
lihan” at pagpupwesto ng mga 
ahenteng maka-US (na kabilang sa 
kwestyunableng grupong AGILE) 
sa burukrasya upang gumawa ng 
mga patakaran at batas na kapaki- 
pakinabang sa US at mga multi- 

Ang mga imperyalista at 
mga lokal na reaksyunaryo 
ay itinutulak ng kalagayang 

krisis na maghasik ng 
karahasan.Subalit ang 
kalagayan ding ito ay 
paborable para mapaigting 
ng mga rebolusyunaryong 
pwersa ang armadong 
rebolusyon. 


nasyunal na korporasyong US. 
Ginagamit ng US si Defense 
Sec. Angelo Reyes bilang handler 
ni Arroyo. Itinulak niya si Arroyo 
na paralisahin at ibasura ang 
usapang pangkapayapaan ng GRP 
at NDFP at magdeklara ng 
patakarang todo-gera laban sa mga 
rebolusyonaryong pwersa. Itinulak 
rin niya si Arroyo na magbalangkas 
ng isang batas laban sa terorismo 
alinsunod sa USA Patriot Act, 
tanggapin ang Mutual Logistics 
Support Agreement (MLSA) at 
pahintulutan ang mga tropang 
Amerikano na lumahok sa mga 
operasyong kombat sa Pilipinas. 
Nakakasa na ang mga plano 
para susugan ang konstitusyong 
1987 ng reaksyunaryong gubyerno 
upang alisin ang mga pambansang 
restriksyon sa dayuhang pamu- 
muhunan at ang pagbabawal sa 
mga tropang pangkombat at mga 
base ng US sa Pilipinas. 
Nangangarap si Speaker Jose 
de Venecia na maging prime minis- 
ter sa ilalim ng isang sistemang 
parlamentaryo na pagtitibayin ng 


isang constituent assembly o asem- 
bliyang tagapagbuo ng konstitusy- 
on ng dalawang kapulungan ng 
Kongreso13. Subalit inihahanda na 
ng US si Reyes para pumalit kay 
Arroyo. Mas pabor din ito sa pag- 
daraos ng isang kumbensyong kon- 
stitusyunal. 

Ang mga ahente ng CIA at si 
Reyes ang responsable sa paglakas 
ng loob ng Abu Sayyaf na mangid- 
nap at magsagawa ng mga teroris- 
tang pambobomba upang bigyang- 
katwiran ang partisipasyon ng mga 
tropang Amerikano sa mga 
operasyong pangkombat laban sa 
mga rebolusyonaryong pwersa ng 
PKP at MILF. 

Pinatindi ni Reyes ang mga 
kampanyang panunupil ng militar 
laban sa mga rebolusyonaryong 
pwersa mula noong 2001, at sa 
gayo'y naipagpatuloy sa ilalim ng 
rehimeng Arroyo ang patakarang 
todo-gera na itinulak niya sa ilalim 
ng rehimeng Estrada. Siya rin ang 
responsable sa paglabag sa kasun- 
duang tigil-putukan ng GRP at 
MILF. Nasa ilalim siya ngayon ng 
gabay ng mga eksperto sa saywar 
ng US CIA para lumikha ng kagu- 
luhan at pagkatapos ay tumakbo 
sa pagkapresidente na nagpiprisin- 
ta bilang tigasing magbabalik ng 
kaayusan. 

Lubos na sumasang-ayon si 
Arroyo sa US at kay Defense Sec. 
Angelo Reyes sa paggigiit ng pag- 
suko ng NDFP. Ang layunin nilang 
lahat ay ibasura ang usapang 
pangkapayapaan ng GRP at NDFP 
dahil tiyak na tatangging sumuko 
ang NDFP sa pamamagitan ng 
pagsang-ayon sa isang “final 
peace agreement” na makaisang- 
panig na binalangkas ng GRP. 

Upang maibasura ang usapang 
pangkapayapaan ng GRP at NDFP, 
nakipagsabwatan ang GRP sa 
gubyernong US upang ibilang ang 
Partido, BHB at ang chief political 
consultant ng NDFP sa listahan ng 

mga “terorista” at ikampanyang 
pamarisan ito ng iba pang gubyer- 
no (Britain, Canada at Australia) at 
ng Council of the European Union. 
Nais ng GRP na takutin ang negoti- 
ating panel ng NDFP at gawing 
mahirap na ang pagpapatuloy ng 
usapang pangkapayapaan ng GRP 
at NDFP. 

Sinusunod ni Arroyo ang dikta 
ng imperyalismong US na pag- 
ibayuhin pa ang armadong kontra- 
rebolusyon sa ngalan ng anti- 
terorismo. 8 Nagbubulag-bulagan 
siya sa katotohanang ang mga 
kampanyang panunupil ng militar 
na binigyang-prayoridad laban sa 
labindalawang larangang gerilya 
ng BHB mula 2001 ay nabigong 
mapigilan ang pagsulong ng rebo- 
lusyonaryong kilusan. Patuloy 
siyang nangangarap nang gisisng 
na makatatakbo pa siya sa 
pagkapresidente kung madudurog 
niya ang Bagong Hukbong Bayan. 


Tila nakakalimutan ng US at ng 
mga papet nito sa Pilipinas na ang 
armadong rebolusyonaryong kilu- 
san ay lumakas kahit noong umiral 
ang pasistang diktadurang Marcos 
sa loob ng 14 na taon at nakina- 
bang sa presensya ng mga base 
militar ng US kapalit ng dambuha- 
lang suplay militar at tulong 
pinansyal sa papet na rehimen. 


Kung tutuusin, sa pamamagi- 
tan ng ibayong panunupil at pag- 
babanta ng muling paghahari ng 
lantarang terorismo, itinutulak ng 
US at mga papet nito ang sam- 
bayanang Pilipino at mga rebo- 
lusyonaryong pwersa na paigtingin 
ang armadong rebolusyon. 

Ang mga imperyalista at mga 
lokal na reaksyunaryo ay itinutulak 
ng kalagayang krisis na maghasik 
ng karahasan. Subalit ang kala- 
gayan ding ito ay paborable para 
mapaigting ng mga rebolusyona- 
ryong pwersa ang armadong rebo- 
lusyon. 

4 ITAAS ANG ANTAS NG DIG- 
e MANG BAYAN 


Dahil mismo sa malubhang kri- 
sis ng pandaigdigang sistemang 
kapitalista at ng lokal na nagha- 
haring sistema kaya desperadong 
nagpatupad ang papet na rehi- 
meng Arroyo ng patakarang todo- 
gera at hiniling ang armadong 
panghihimasok ng US sa ngalan ng 
“gera laban sa terorismo” sa 
tangkang takutin ang malawak na 
masa ng sambayanan. 

Subalit sa Plenum ng Komite 
Sentral ng Partido Komunista ng 
Pilipinas kamakailan, nag- 
balangkas ito ng 3-Taong Plano 
para sa 2003-2005 upang itaas 
ang antas ng digmang bayan at 
magkamit ng lahatang-panig na 
mga pagsulong sa rebolusyon. 
Ginawa ito matapos lagumin at 
halawan ng mga aral ang 
nakaraang 3-Taong Plano para sa 
1999-2002, sa gabay ng Marxismo- 
Leninismo-Maoismo at, sa partiku- 
lar, ng Ikalawang Dakilang 
Kilusang Pagwawasto. 


Dapat tayong magpaunlad 
ng matatag na kontrol sa 

bawat estratehikong lugar 
sa bawat rehiyon at sa 

bawat mayor na isla. Dapat 
nating tukuyin ang mga 
estratehikong lugar na ito 

at iulat sa mga nakatataas 

na organo. 


Pangkalahatang layunin ng 
plano na puspusang labanan at 
biguin ang nag-iibayong mga 
atake ng rehimeng US-Arroyo at 
isulong ang demokratikong rebo- 
lusyong bayan sa isang bago at 
mas mataas na antas. 


Ang mga pangunahing layunin 
ay: 


1) Ibayong palawakin at 
paigtingin ang anti-imperyalista, 
antipyudal at  anti-pasistang 
pakikibaka. Ihiwalay at ibagsak 
ang rehimeng US-Arroyo. Labanan 
ang tumitinding armadong panghi- 
himasok ng US at terorismo ng 
estado. 

2) Paabutin ang mga lara- 
ngang gerilya sa mayorya ng mga 
munisipalidad, laluna sa mga 
estratehikong bahagi ng kapuluan. 
Ilatag ang mga rekisito upang 
maabot ang panggitnang yugto ng 
estratehikong depensiba sa pama- 
magitan ng higit pang pagpa- 
palawak at pagbibigay ng ibayong 
atensyon sa paalun-along pagko- 
konsolida ng bawat munisipalidad. 
Paigtingin ang pakikidigmang ge- 
rilya, palawakin at pabilisin ang 
kumpas ng rebolusyong agraryo at 
palakasin ang kakayahan ng 
baseng masa sa organisasyon, 
pulitika, ekonomya, depensa at 
kultura. 

3) Itaguyod ang pamumuno 
ng Partido sa BHB at sa armadong 
rebolusyon. Kabigin sa armadong 
rebolusyon ang milyun-milyong 
mamamayan sa pamamagitan ng 
patakaran at mga taktika sa 
pakikipagkaisang prente. Pala- 
wakin at palakasin ang relasyon at 
pakikipagtulungan sa lahat ng 
posibleng mga alyado. 

4) Palakasin ang Partido sa 
ideolohiya, pulitika at organisa- 
syon. Palaganapin ang Marxismo- 
Leninismo-Maoismo. Isulong ang 
bagong-demokratikong rebolu- 

syon. Maglunsad ng kampanya ng 
rekrutment sa Partido na may 
layuning magkaroon ng daan- 
daang libong kasapi ng Partido. 


Itayo ang mga larangang 
gerilya 


Dapat tayong magtayo ng mga 
larangang gerilya sa mayorya ng 
mga munisipalidad at dagdagan ng 
20 porsyento ang kasalukuyang 
bilang. Dapat nating maabot ang 
lakas-kumpanya ng BHB sa bawat 
larangang gerilya. Dapat nating 
konsolidahin ang platun bilang 
sentro de grabidad sa bawat 
munisipalidad na nasa larangang 
gerilya. 

Upang makahabol ang mga 
rehiyong nahuhuli sa usapin ng 
lakas-sandata, dapat silang tulu- 
ngan sa tatlong paraan: higit na 
atensyon at paggabay mula sa sen- 
tro, higit na suporta mula sa 
kalunsuran sa usapin ng mga 
kadre, propaganda at pagpapasigla 
ng kilusang masa, at mulat na pag- 
suporta mula sa malalakas na 
rehiyon. 

Sa karamihan ng mga rehiyon, 
dapat tayong magkaroon ng di 
bababa sa anim na larangang geril- 
ya, na bawat isa'y may lakas- 
kumpanya. Sa bawat larangang 
gerilya na may lakas-kumpanya, 
dapat tayong magpaunlad ng tatlo 
o higit pang kulumpon ng pitong 
konsolidadong baryo na nasa pa- 
borableng kalupaan. 

Dapat nating ibatay ang ating 
pagpapalawak sa konsolidasyon. 
Dapat tayong magpakahusay sa 
pagkokonsolida at pagpapaunlad 
ng mga larangang gerilya upang 
malikha ang kakayahang pampuli- 
tika at militar para makapagtayo 
ng karagdagang mga larangang 
gerilya. Kaalinsabay, dapat nating 
maksimisahin ang suporta mula sa 
mga syudad at iba pang sentrong 

Harapin natin ang suliranin 
ng mga mandirigmang 
umaalis sa hukbo. Dapat 
nating sundin ang mga 
pamantayan sa rekrutment, 
magsagawa ng gawaing 
pampulitika sa hanay ng 
mga mandirigma, tulungan 
silang makapangibabaw 
sa mga kahirapan at 
suliranin, at labanan ang 
anumang pagmamaliit sa 
mga bagong rekrut. 


urban sa usapin ng mga kadre mula 
sa hanay ng mga manggagawa at 
kabataang nakapag-aral, propesyu- 
nal at teknikal na kasanayan, at 
suportang materyal. 

Dapat nating bigyang-pansin 
ang pagdurugtong ng mga 
larangang gerilya at pagpapaunlad 
ng  magkatalikurang relasyon 
upang mamaksimisa ang pagtutu- 
lungan. Dapat nating paghandaan 
ang pagpapaunlad ng matatatag 
na baseng erya sa pamamagitan ng 
pagdurugtong ng ilang larangang 
gerilya. Dapat tayong magpaunlad 
ng matatag na kontrol sa bawat 
estratehikong lugar sa bawat 
rehiyon at sa bawat mayor na isla. 
Dapat nating tukuyin ang mga 
estratehikong lugar na ito at iulat 
sa mga nakatataaas na organo. 

Ang isang larangang gerilya ay 
mahahati sa baseng gerilya at mga 
sonang gerilya. Ang platun bilang 
sentro de grabidad ay nagbabase 
sa baseng gerilya. Ito ang 


pinakakonsolidadong erya ng 
larangang gerilya dahil sa mas 
masinsing gawaing masa sa saklaw 
nito. Ang platun o mga platun, na 
mahahati sa mga mga iskwad o 
mga sandatahang pangkat pam- 
propaganda, depende sa sitwasyon 
o layunin, ay nakabase sa mga 
sonang gerilya na may mas 
malawak na saklaw sa labas ng 
mga baseng gerilya. Ang mga 
sonang gerilya ay ang bahagi ng 
larangang gerilya na mas mababa 
ang antas ng konsolidasyon. 

Maaaring simulan ng isang 
platun ang pagtatayo ng isang 
larangang gerilya. Gumagampan 
ito ng gawaing masa, nagtatayo at 
nagsasanay ng milisyang bayan at 
nagsasagawa ng mga taktikal na 
opensiba upang makakuha ng 
karagdagang armas at abutin ang 
lakas-kumpanya. 

Dapat nating subaybayan at 
masusing pag-aralan ang 
Campaign Bantay Laya ng kaaway 
upang epektibong biguin ito. 
Dapat nating pag-aralan nang 
mabuti ang karanasan sa alinmang 
kulumpon ng mga baryong matagal 
na hinawakan ng mga special oper- 
ations team ng kaaway, tukuyin 
ang mga problema at ang mga hak- 
bangin upang malutas ang mga 
ito. 


Palakihin at palakasin ang 
hukbong bayan 


Dapat nating paunlarin ang 
platun bilang saligang pormasyon. 
Dapat tayong magpakahusay sa 
pamumuno at pagpapakilos ng 
platun bilang sentro de grabidad 
sa mga larangang gerilya at mga 
rehiyon. Kasama ng panrehiyong 
komite ng Partido, ang panrehi- 
yong kumand sa operasyon ay 
dapat may isang platun, pinala- 
king platun o kumpanya bilang 
sentro de grabidad sa antas rehi- 

yon. 

Paunlarin natin ang pagrere- 
krut at pagsasanay ng mga 
mandirigma. Dapat nating sundin 
ang mga rekisito sa edad, pulitika, 
organisasyon at kalusugang men- 
tal at pisikal. Dapat tayong 
magrekrut ng mas maraming mang- 
gagawa at kabataang nakapag-aral 
at mahusay na ikumbina sila sa 
mga mandirigmang nagmula sa 
hanay ng mga magsasaka. Sanayin 
natin ang di bababa sa 25 
porsyento ng ating mga Pulang 
mandirigma upang maging mga 
upisyal sa iba't ibang antas. Dapat 
nating paunlarin ang pormal na 
kurso sa pagsasanay ng mga 
upisyal. 

Sistematisahin ang pagsasanay 
pulitiko-militar sa malawak na sak- 
law. Maglaan tayo ng panahon 
para sa mga regular na drill habang 
ginagampan ang ating mga 
gawain. Palakasin natin ang pamu- 
muno ng Partido at magsagawa ng 
masiglang gawaing pampulitika sa 
hanay ng hukbo. Palaganapin 
natin ang pangkalahatang pam- 
pulitikang edukasyon at ang 
batayang kurso ng Partido, ang 
demokrasya sa tatlong larangan at 
itaguyod ang disiplina at sistema 
ng pagtutulungan. 

Harapin natin ang suliranin ng 
mga mandirigmang umaalis sa 
hukbo. Dapat nating sundin ang 
mga pamantayan sa rekrutment, 
magsagawa ng gawaing pampuliti- 
ka sa hanay ng mga mandirigma, 
tulungan silang makapangibabaw 
sa mga kahirapan at suliranin, at 
labanan ang anumang pagmamali- 
it sa mga bagong rekrut. 

Dapat bigyang-pansin ng 
Komite Sentral ng Partido at 
Panrehiyong Komite ng Partido 
ang mga usaping militar. Pana- 
panahon, dapat nating tasahin at 
tayain ang gawain at mga usaping 
militar upang gabayan ang Partido 
at hukbo sa kanilang mga kongkre- 

tong tungkulin, mabilis na 
umangkop sa mga pagbabago ng 
sitwasyon at mga hakbangin at 
taktika ng kaaway, at maagap na 
lutasin ang mga suliranin. 

Dapat tayong mag-aral ng teo- 
ryang militar, manaliksik at lumu- 
tas ng mga problema sa estrate- 
hiya at taktika. Dapat nating 
palakasin ang sistema ng kumand. 
Dapat nating pasiglahin muli ang 
mga pambansa at panrehiyong 
kumand sa operasyon. Dapat 
bigyang-prayoridad ang pagpa- 
plano, pagsasanay, mga espesyal 
na operasyon, paniktik, ordnans, 
lohistika at mga pangangailan- 
gang medikal. 

Itayo natin ang sangay ng 
Partido sa antas ng platun at ang 
grupo ng Partido sa loob ng 
iskwad. Dapat pangasiwaan ng 
Kawanihan sa Instruksyon ang 
pangkalahatang pampulitikang 
edukasyon at pampartidong edu- 
kasyon samantalang ang Paaralang 
Pulitiko-Militar ay dapat maglun- 
sad ng mga pagsasanay pulitiko- 
militar. Dalasan pa natin ang pag- 
daraos ng mga kumperensyang 
pulitiko-militar para maging mas 
masaklaw ang palitan ng mga 


Sa tatlumpu't apat na taon 
ng armadong pakikibaka, 
napakarami nating 
natutuhang taktika para 
gapiin at disarmahan 
ang baha-bahagi ng mga 
armadong pwersa 
ng kaaway. 


pananaw at karanasan. 

Dapat nating palakasin ang 
sistema ng pag-uulat, paglalagom 
at pagtatasa ng mga taktikal na 
opensiba. Napakahalaga sa propa- 
ganda ang maagap nating pag- 
uulat sa mamamayan ng ating mga 
tagumpay sa labanan. 

Ang mga pambansa at panre- 
hiyong antas ng kumand ay dapat 
magbigay-pansin sa mga susing 
laban, espesyal na operasyon, at 
koordinadong operasyon alinsunod 
sa mga direktiba ng mga nakatata- 
as na organo tulad ng Komite 
Sentral, Kawanihang Pampulitika, 
Komisyong Militar, Komiteng 
Tagapagpaganap at mga Komiteng 
Rehiyon ng Partido. 

Dapat nating madagdagan ang 
lakas-sandata ng hukbong bayan 
pangunahin na sa pamamagitan ng 
mga taktikal na opensiba. Bilang 
pandagdag, maaari tayong 
gumawa ng ilang tipo ng sandata o 
maaari ring bumili sa mga kaibigan 
at mga nangangalakal ng armas. 

Dapat nating seryosong buuin 
ang milisyang bayan bilang lokal 
na pulisya natin at bilang pansu- 
porta at reserbang pwersa ng mga 
pultaym na yunit ng hukbong 
bayan. Maaari tayong magsanay ng 
di bababa sa isang platun bawat 
baryong nasa larangang gerilya sa 
gawaing pampulis at panloob na 
seguridad. 

Dapat din nating hikayatin ang 
mga organisasyong masa na mag- 
buo ng mga yunit sa pagtatanggol 
sa sarili at bigyan sila ng 
pagsasanay at pag-aaral sa mga 
paraan ng paniniktik sa kaaway at 
sa gawaing transportasyon at 
komunikasyon, sa harap ng mga 
kampanya ng panunupil ng 
kaaway. 

Dapat tayong maglatag ng 
malawak na aktibong lambat- 
paniktik sa pamamagitan ng pag- 
papakilos sa masa. Dapat tayong 
magpakahusay sa paniniktik at 

pagtukoy sa lambat-paniktik ng 
kaaway upang malansag ito. Dapat 
nating sistematisahin ang pag- 
uulat, pagsusuri, ebalwasyon at 
konsolidasyon ng natitipong mga 
impormasyon. 

Dapat magpakahusay ang huk- 
bong bayan sa gawaing panseguri- 
dad, paglilihim at pagbigo sa mga 
pakana at atake ng kaaway. Dapat 
nating isaisip lagi at sundin ang 
mga alituntunin kaugnay ng mga 
ito. Dapat tayong umiwas na mala- 
gay sa depensiba kapag ang 
kaaway naman ang maglunsad ng 
taktikal na opensiba laban sa atin. 

Dapat tayong magbuo ng mga 
yunit ng armadong partisanong 
lunsod mula sa hanay ng mga 
Pulang mandirigmang kumilos na 
sa BHB nang di kukulangin sa 
dalawang taon at may kaalaman sa 
lunsod kung saan sila itinatalaga. 
Kapag hindi naghahanda o naglu- 
lunsad ng taktikal na opensiba sa 
syudad, ang mga armadong parti- 
sanong lunsod ay dapat bumase sa 
kanayunan. 


Paigtingin ang mga taktikal 
na opensiba 


Upang Bs matiyak na ang 
armadong rebolusyon ay mala- 
wakan at malalimang nakaugat sa 
mamamayan, inilalaan ng hukbong 
bayan ang 90 porsyento ng pana- 
hon nito sa gawaing pampulitika 
at 10 porsyento sa mga taktikal na 
opensiba. 

Ang pangunahing platun, 
bilang sentro de grabidad sa isang 
larangang gerilya, ay dapat 
magsikap na maglunsad ng isang 
taktikal na opensiba bawat tatlong 
buwan. Tungo rito, dapat mauna 
nang maniktik sa dalawa o tatlong 
posibleng target. Pagkatapos ay 
pipiliin natin ang pinakamadaling 
targetin ng ambus o reyd. 

Ang panrehiyong kumand sa 

Dapat nating ipagtanggol 
ang mamamayan oras na 
yurakan ng mga tropa ng US 
ang pambansang soberenya 
at teritoryo ng 
demokratikong gubyernong 
bayan. Dapat tayong 
maghandang lumaban sa 
panghihimasok at agresyong 
militar ng US. 


operasyon ay maaaring tuwirang 
magsagawa ng abereyds na isang 
taktikal na opensiba bawat tatlong 
buwan sa pamamagitan ng pagha- 
hanay ng mga pwersa para sa 
ambus o reyd o sa pamamagitan 
ng pagkokoordina ng mga opensi- 
ba sa loob ng isang panahon na 
isa-sagawa ng mga larangang ge- 
rilyang nasa ilalim ng kumand 
nito. Gayunman, kailanma'y hindi 
dapat itaya ng alinmang panrehiy- 
ong organisasyon ng hukbo o 
larangang gerilya ang dalawang- 
katlo ng kabuuang armadong 
pwersa nito sa iisang labanan. 

Dapat pagsikapan ng mga 
platung nakatalaga sa armadong 
gawaing propaganda o gawaing 
masa na maglunsad ng isang tak- 
tikal na opensiba tuwing apat na 
buwan. Maaaring mas padalasin pa 
ito batay sa mga naunang tagum- 
pay. 

Dapat laging pagpasyahan at 
ilunsad ang mga taktikal na open- 
siba upang palakasin ang 
armadong rebolusyon gayundin 
upang bigyang-inspirasyon ang 
mamamayan na lumahok o sumu- 


porta rito. Dapat maglunsad ng 
mga batayang taktikal na opensiba 
upang makasamsam ng armas mula 
sa kaaway at dapat maglunsad ng 
mga espesyal na taktikal na open- 
siba batay sa mga kaukulang atas 
ng isang hukumang bayan o 
kaukulang pampulitikang awtori- 
dad upang arestuhin o parusahan 
ang mga lumalabag sa karapatang- 
tao, mga mandarambong at mga 
taksil na may mga utang na dugo o 
nangurakot ng malaki sa mga rebo- 
lusyonaryong pondo at iba pang 
pag-aari. 

Dapat nating ipakat nang 
wasto ang hukbong bayan para sa 
pakikidigmang gerilya. Dapat na- 
ting gamitin nang pleksible ang 
mga taktika ng konsentrasyon, dis- 
persal at paglilipat-lipat. Nagti- 
tipon tayo ng pwersang may 
kakayahang maglunsad ng opensi- 
ba. Dinidispers natin ang ating 
pwersa Upang gumanap ng 
gawaing masa. Inililipat natin ang 
ating mga pwersa upang umiwas 
sa mga opensiba ng mas malakas 
na pwersa ng kaaway. 

Dapat nating tuklasin ang mga 
pagkakataon para sa mga taktikal 
na opensiba sa pamamagitan ng 
obserbasyon at paniktik. Maka- 
lilikha rin tayo ng gayong mga 
pagkakataon sa pamamagitan ng 
pagbuyo sa kaaway para magka- 
mali. Anuman ang kalagayan, ang 
dapat nating pagplanuhan at ilun- 
sad ay yaon lamang mga taktikal 
na opensibang tiyak nating 
maipagwawagi. 

Sa tatlumpu't apat na taon ng 
armadong pakikibaka, napakarami 
nating natutuhang taktika para 
gapiin at disarmahan ang baha- 
bahagi ng mga armadong pwersa 
ng kaaway. Maaari nating ireyd o 
tambangan ang maliliit na yunit 
ng kaaway. Maaaring hindi natin 
kayang lusubin ang malalaking 
kampong may malakas na depensa, 
ngunit maaari naman tayong mag- 

abang ng maliit na yunit na lal- 
abas dito at tutungo sa ating pag- 
aambusan. 

Maaari nating lipulin o i-haras 
ang isang yunit ng kaaway gamit 
ang maliit nating pwersa sa isang 
lugar, habang nag-aabang ang 
isang mas malaking pwersa sa isa 
pang lugar upang tambangan ang 
reimporsment o yunit ng kaaway 
na mag-iimbestiga. Maaari nating 
hawakan o palibutan ang isang 
lugar gamit ang isang platun o 
kumpanya upang ipatupad ang 
taktikal na opensiba o anupamang 
misyong nangangailangan ng kon- 
trol sa perimetro ng lugar. 

Matapos nating ipagwagi ang 
ilang taktikal na opensiba sa isang 
lugar, asahan nating maglulunsad 
ang kaaway ng sariling kontra- 
opensiba. Maaari itong maging 
panandali o matagalan. Maaari 
nating iwasan at ikutan ang isang 
panandaling opensiba ng kaaway. 
Kailangan nating lumipat sa ibang 
lugar kapag ang opensiba ng 
kaaway ay matagalan at masaklaw. 

Oras na ikalat ng kaaway ang 
mga pwersa nito upang sumaklaw 
ng masyadong malawak na teritor- 
yo, maaari tayong pumili ng mahi- 
hinang bahagi sa parehong lugar 
para atakehin mula sa eksteryor na 
linya, o kung ipahihintulot ng mga 
kundisyon, sa likuran ng kaaway. 
Ang target ay maaaring isang mali- 
it na detatsment, nakahimpil man 
o kumikilos. 

Mapararami lamang ng BHB 
ang mga armas nito at maitataas 
lamang ang antas ng mga taktika 
at teknik nito sa pamamagitan ng 
paglulunsad at pagtatagumpay ng 
mga taktikal na opensiba laban sa 
mga pwersa ng kaaway. Habang 
lalong lumalaki ang BHB, napau- 
unlad ng ating mga Pulang kuman- 
der at mandirigma ang kanilang 
panlabang kakayahan at mga san- 
data at nakahihikayat ng mga 
bagong rekrut na may taglay na 

propesyunal at teknikal na 
kasanayang kapaki-pakinabang sa 
armadong rebolusyon. 

Dapat tayong maging alerto sa 
armadong panghihimasok ng US. 
Dapat nating ipagtanggol ang 
mamamayan oras na yurakan ng 
mga tropa ng US ang pambansang 
soberanya. at teritoryo ng 
demokratikong gubyernong bayan. 
Dapat tayong maghandang luma- 
ban sa panghihimasok at agre- 
syong militar ng US. 

Mula nang magapi ito sa 
Indochina, nagtagumpay ang US 
sa pag-atake at pagbabagsak ng 
mga dayuhang gubyerno sa pama- 
magitan ng mga sandatang hi-tech 
at mga taktikang blitzkrieg (gulpi 
de gulat). Ngayon, nais ng US na 
gamitin ang Pilipinas bilang 
larangan para subukan at ipakita 
ang armadong lakas nito laban sa 
isang rebolusyonaryong kilusang 
naglulunsad ng matagalang dig- 
mang bayan. 

Upang labanan ang imperyalis- 
mong US, sumasandig tayo sa 
ating BB pangkalahatang linya, 
estratehiya at taktika at maya- 


Dapat nating palakihin ang 
ating organisadong baseng 
masa ng 30-40 porsyento 
bawat taon sa susunod 
na tatlong taon. Dapat 
nating organisahin ang 
daan-daang libong 
mamamayan sa lahat 
ng rehiyon. 


mang karanasan. 
nagbabalik-aral tayo sa 
matatagumpay na rebolusyona- 
ryong pakikibaka ng mga kasama 
at mamamayang Tsino, Korean at 
Vietnamese sa pagbigo sa panghi- 
himasok at agresyon ng US. 

Sa paglaban sa kaaway, ang 
pangunahing patakaran natin ay 
lipulin ang mga pwersa nito. 
Kaalinsabay, may sekundaryo ta- 
yong patakarang lansagin ang mga 
pwersang ito sa pamamagitan ng 
paghikayat sa kanila na talikdan 
ang panig ng kaaway o sumanib sa 
panig ng rebolusyon. Dapat tayong 
magkaroon ng ispesyal na organo 
at mga ispesyal na operatiba 
upang magtanim o magpaunlad ng 
mga patriyotiko at progresibong 
elemento sa reaksyunaryong hukbo 
at pulisya. Dapat tayong magpaun- 
lad ng isang demokratikong kilu- 
san sa kanilang hanay. Dapat may- 
roon tayong estratehikong pana- 
naw kaugnay nito. 

Sa kilusang masa, dapat nating 
bigyang-pansin ang pag-abot sa 
mga sundalo ng reaksyunaryong 
hukbo at sa kanilang mga pamilya. 
Dapat tayong makipagtulungan sa 
mga biktima ng pang-aabuso ng 
kanilang mga upisyal, korapsyon 
at paglabag sa karapatang-tao sa 
loob ng reaksyunaryong hukbo at 
pulisya. 

Kailanma't maaari, dapat nat- 
ing nyutralisahin ang lokal na 
pulisya at ang CAFGU. Dapat ta- 
yong gumawa ng mga paraan para 
disarmahan sila nang wala o 
walang gaanong pagdanak ng 
dugo. Pero sa kaso ng reaksyuna- 
ryong hukbo, maaari nating 
gamitin ang lahat ng kinakaila- 
ngang taktika upang gapiin sila sa 
labanan. 

Ang mga nabibihag na sundalo 
at pulis ay dapat nating tratuhin 
nang maluwag, respetuhin ang 
kanilang mga karapatang tao at 
bigyang ng makataong pagtrato. 


Dagdag dito, 

Tinatrato natin sila bilang mga 
bihag ng digma alinsunod sa 
Geneva Conventions at mga proto- 
col nito gayundin sa 
Comprehensive Agreement on 
Respect for Human Rights and 
International Humanitarian Law ng 
GRP-NDFP. 

Maaari nating palayain kaagad 
ang mga ordinaryong sundalo at 
pulis. Dapat nating ibimbin ang 
mga upisyal ng kaaway hanggang 
magkasundo ang kanilang gubyer- 
no at ang NDFP sa proseso ng lig- 
tas at maayos na pagpapalaya. 


Gawaing masa at nagkakaisang 
prente 


Dapat nating imulat, organ- 
isahin at pakilusin ang milyun- 
milyong mamamayan. Dapat natin 
itong isakatuparan sa pamamagi- 
tan ng masikhay na gawaing masa 
at solidong pag-oorganisa sa masa 
gayundin sa pamamagitan ng 
pakikipagkasundo sa mga alyado, 
malawakang propaganda at pagpa- 
pakilos sa masa na humihimok sa 
kanila alinsunod sa linya ng 
nagkakaisang prente. 

Dapat nating palakihin ang 
ating organisadong baseng masa 
nang 30-40 porsyento bawat taon 
sa susunod na tatlong taon. Dapat 
nating organisahin ang daan- 
daang libong mamamayan sa lahat 
ng rehiyon. Dapat tayong 
makaabot ng panibagong rurok sa 
solidong pag-oorganisa sa masa. 

Kailangan nating buuin ang 
komiteng  pang-organisa ng 
baryo14 bilang paghahanda sa 
pagtatayo ng komiteng rebolusyo- 
naryong ng baryo, ang mga 
komiteng pang-organisa ng iba't 
ibang tipo ng organisasyong masa, 
ang mga organisasyong masa, ang 
milisya, ang mga yunit sa pag- 
tatanggol sa sarili ng mga organi- 
sasyong masa at ang mga sangay 

Sa pamamagitan ng 
pagkakaroon ng sariling 
organisadong baseng 
masang pinamumunuan 
ng Partido, magagamit 
natin ang mga patakaran 
at taktika sa 
pakikipagkaisang prente 
upang pukawin, organisahin 
at pakilusin ang milyun- 
milyong mamamayan 
sa pinakamabilis na 
posibleng paraan. 


ng Partido sa mga kulumpon ng 
mga baryo at bayan. 

Bawat iskwad ng BHB ay dapat 
magbuo ng 15 hanggang 20 
grupong pang-organisa bawat 
buwan. Ang mga grupong pang- 
organisa ay dapat maging mga 
ganap na organisasyong masa sa 
loob ng isang taon at ang mga 
komiteng pang-organisa ay dapat 
maging mga ganap na organisasy- 
ong masa sa loob ng anim na 
buwan. 

Dapat nating pagsikapang 
mamantine ang balanseng 3:1 sa 
pagpapalawak at konsolidasyon. 
Sa pagpaplano ng ating gawain sa 
lugar, dapat nating isaalang-alang 
kung ang lugar ay may sapat na 
maniobrahan at paborableng kalu- 
paan. Magiging mas mabilis ang 
pag-oorganisa sa masa sa mga 
baryong dati na nating nakilusan 
kapag nalutas ang mga proble- 
mang naging sanhi ng pag-alis 
natin sa lugar. 


Dapat tayong magbuo ng mga 
komiteng pang-organisa ng 
baryo14 at ng kakayaning dami ng 
komiteng pang-organisa ng iba't 
ibang tipo ng organisasyong masa 
upang masaklaw ang buong baryo 
at maugnayan ang lahat ng mga 
demokratiko at progresibong ele- 
mento. Ang komiteng rebolusy- 
onaryo ng baryo ang tumatayong 
organo ng gubyernong bayan na 
inihalal ng mga kinatawan ng mga 
organisasyong masa o, kung 
ipinahihintulot ng kalagayan, 
tuwirang inihalal ng mga taum- 
baryo. 

Dapat nating buuin ang 
munisipal na komite ng anumang 
tipo ng organisasyong masa kung 
ang gayong organisasyong masa ay 
naorganisa na sa 15-20 baryo sa 
isang munisipalidad. Pagdating ng 
takdang panahon, maaari na ta- 
yong tumuloy sa pagbubuo ng mga 
komite sa antas distrito at prubin- 
sya. 

Ang mga organisasyong masa 
ay dapat maglunsad ng mga kam- 
panya upang pakilusin ang mama- 
mayan para sa kanilang kapakina- 
bangan at ilatag ang batayan para 
sa ibayong rekrutment at ibayong 
pagpapakilos. Sa pakikipagtulu- 
ngan sa mga organisasyong masa, 
ang mga sandatahang pangkat 
pampropaganda ay dapat maglun- 
sad ng malawakang edukasyong 
pampulitika. Dapat magsanay ng 
mas marami pang mga instruktor 
sa hanay ng masa. Dapat silang 
hikayating mapanlikhang gamitin 
ang lahat ng epektibong paraan at 
kagamitan sa edukasyon. 

Dapat nating palawakin at 
pasiglahin ang pakikibakang 
antipyudal. Dapat nating isulong 
ang minimum na programa ng 
reporma sa lupa. Hikayatin ang 
mga samahang magsasaka na isu- 
long ang kampanya para ibaba ang 
upa sa lupa, ibaba ang interes sa 

utang, itaas ang sahod ng mga 
manggagawang bukid, itaas ang 
presyo ng mga produktong 
magsasaka, itaas ang produksyong 
agrikultural at paramihin ang mga 
trabahong pansaydlayn. 

Dapat nating labanan ang pag- 
babalik ng lupa sa mga panginoong 
may lupa, mga pekeng kooperati- 
ba, reklasipikasyon ng lupa at 
pananim, “globalisasyon” sa 
agrikultura, komersyanteng usura, 
iba't ibang tipo ng pangangamkam 
ng lupa at iba pa. Dapat mapatigil 
ang reaksyunaryong gubyerno sa 
pang-aagaw ng mga lupaing 
naipagkaloob na sa mga dating 
kasama o nahulugan na nila. 

Dapat tayong maglunsad ng iba 
pang tipo ng kampanyang masang 
naaangkop sa mga sumusunod: 
edukasyong pampulitika, organ- 
isasyon, produksyon, kalusugan, 
literasiya, kultura, pagsasanay sa 
pagtatanggol sa sarili, karapatang- 
tao, paghahanda sa mga sakunang 
natural at likhang-tao at iba pa. 
Dapat nating dalhin sa kanayunan 
ang anumang kasanayan at tulong 
na makukuha natin sa kalunsuran. 

Dapat nating palakasin ang 


Mga Paliwanag 


alyansang manggagawa-magsasaka 
bilang batayan ng nagkakaisang 
prente para sa armadong rebolu- 
syon. Dapat sandigan ng Partido at 
BHB pangunahin na ang mga mara- 
litang magsasaka at mangga- 
gawang bukid, kabigin ang mga 
panggitnang magsasaka, nyutrali- 
sahin ang mga mayamang 
magsasaka at samantalahin ang 
mga kontradiksyon sa pagitan ng 
mga naliliwanagan at despotikong 
panginoong maylupa upang ihi- 
walay at durugin ang kapangyari- 
han ng huli. 

Dagdag pa, dapat nating paun- 
larin ang alyansa ng mga progresi- 


bong pwersa kasama ang 
petiburgesyang lunsod, ang 
alyansa ng mga patriyotikong 


pwersa kasama ang panggitnang 
burgesya at ang mabuway na 
pakikipag-alyansa sa mga bahagi 
ng reaksyunaryong uri laban sa 
kaaway. 

Sa pamamagitan ng pagkaka- 
roon ng sariling organisadong 
baseng masang pinamumunuan ng 
Partido, magagamit natin ang mga 
patakaran at taktika sa 
pakikipagkaisang prente upang 


pukawin, organisahin at pakilusin 
ang milyun-milyong mamamayan 
sa pinakamabilis na posibleng 
paraan. Sa gayo'y pinakaepektibo 
nating maikokoordina ang mga 
pwersa at mamamayan sa kalun- 
suran at kanayunan. 

Dapat nating pairalin ang pag- 
tutulungan at pagsusuportahan ng 
kanayunan at kalunsuran. At dapat 
nating gamitin sa pinakaepekti- 
bong paraan ang mga ligal, malali- 
gal at iligal na mga anyo ng orga- 
nisasyon at pakikibaka sa layuning 
makapagpalawak at makapagkon- 
solida. 

Taglay ang mataas na 
kumpyansa, magsikhay tayo at 
makibaka upang maitaas ang antas 
ng digmang bayan at makamit ang 
lahatang-panig na mga pagsulong 
sa bagong-demokratikong rebo- 
lusyon. Tupdin natin ang mga tar- 
get ng Tatlong-Taong Plano at 
umani ng malalaking tagumpay sa 
susunod na tatlong taon. Gawin 
natin ang ating makakaya upang 
mag-ambag sa pagsulong ng 
pandaigdigang rebolusyong prole- 
taryo at ng malawak na kilusang 
anti-imperyalista. JAB] 


1Sa kasaysayan ng kapitalistang sistema, ang mataas na empleyo ay palaging nagreresulta sa pagtaas ng 
sahod dahil ang mataas na demand para sa mga manggagawa ay naglalagay sa kanila sa mahusay na katayuang 
igiit ang karagdagang sahod. (pahina 5) 

2Sa pamilihan ng mga sapi sa US, maaaring bumili ng mga sapi sa paraang on margin o sa pamamagitan 
ng utang na may panggarantiyang kolateral na idedeposito sa mga stock broker. Ang mga bumibili "on mar- 
gin" ay maaaring makautang ng dalawa hanggang apat na ulit ng halaga ng kolateral nila para magamit sa 
pagbili ng mga sapi sa pamamagitan ng parehong stock broker. Kung bumagsak ang presyo ng mga sapi nang 
mas mababa pa kaysa sa halaga ng utang, maaaring ibenta na ng stock broker ang mga sapi, kumpiskahin ang 
halaga nito at ng kolateral hanggang sa halaga ng utang, at maniningil pa ng interes sa utang. (pahina 5) 


3Consumer demand o ang kabuuang halagang maaaring bilhin ng mga mamimili batay sa kanilang kakaya- 


hang bumili. (pahina 5) 


4ang salient points of control ay mga mahahalagang larangan o teritoryong kung makokontrol ay nagbibi- 
gay sa isang panig sa tunggalian ng paborableng pusisyon upang mula rito ay makontrol din o maimpluwen- 

syahan ang iba pang mas masaklaw o mas estratehikong larangan o teritoryo. Sa ganitong pakahulugan, ang 
pagpusisyon ng US sa Iraq ay nagbibigay sa US ng salient point of control papasok sa kabuuan ng Middle East. 
(pahina 5) 

5Ang cluster bomb ay isang malaking bombang naglalaman ng daan-daang (umaabot nang 200-600) malili- 
it na bomba (bomblet), na kumakalat sa malawak na lupain at nagdudulot ng masaklaw na pinsala. Ang 
layunin nito ay pumatay o puminsala ng marami sa matataong lugar. Ipinapanukala ng mga nagtataguyod ng 
karapatang tao at makataong digma na ideklara bilang iligal na sandata para sa maramihang pamiminsala ang 
cluster bomb. (pahina 5) 


6 Ang mga smart bomb ay mga makabagong bombang kinokontrol ng mga kompyuter upang gabayan ang 
pagbagsak nito tungo sa isang kinauukulang target. Anupaman ang pagmamalaki ng US na direkta itong 
tumatama sa mga target, 15-20 % ng mga bombang ito ng US ay nagmimintis karaniwang nagreresulta sa 
pagkamatay ng mga sibilyan at pagkawasak ng mga imprastrukturang sibilyan. (pahina 5) 

7Ang depleted uranium ay uranium na inalisan ng bahaging ginagamit na saligang sangkap sa paglikha ng 
mga armas nukleyar. Isa itong napakabigat (high density) na metal na ginagamit na materyal sa mga san- 
datang pangwasak ng mga tangke at iba pang sasakyang pandigma. Ayon sa US, hindi na mapanganib sa tao 
ang depleted uranium dahil napakahina na ng nililikha nitong radiation. Subalit may mga ulat ng masasamang 
epekto nito sa kalusugan kapwa ng mga sundalong gumagamit ng gayong sandata at mga ginagamitan nito, 
at higit sa lahat, sa mga mamamayan ng mga bansang dinigma ng US sa nakaraan. (pahina 6) 

3fratricidal - pagpapatayan ng magkababayan. (pahina 6) 

9ang embargo ay ang pagpigil sa masok-labas ng mga produkto at mga sasakyang nagdadala ng mga ito 
upang ipitin ang ekonomya ng isang bansa at paluhurin ito sa kapangyarihang nagpapataw ng embargo. (pahi- 
na 5) 


10Ang Danube ang ikalawang pinakamahabang ilog sa Europe. Nagmumula ito sa Germany pasilangan 
hanggang sa baybayin ng Black Sea sa Romania. Ang Rhine naman ay isa sa mga pangunahing ilog sa Europe. 
Nagmumula ito sa silangang Switzerland at dumadaan sa Austria, Liechtenstein, France, Germany, at The 
Netherlands, patungo sa North Sea. (pahina 6) 


11Mula Nobyembre 2000, Euro na sa halip na US dollar ang tinatanggap ng Iraq kapalit ng ibinebenta 
nitong langis. Layunin ng hakbanging ito ng Iraq na kumawala sa kontrol ng US DOllar at pahinain rin ito 
bilang salaping nagagamit para makontrol ng US ang kalakalan sa langis. (pahina 6) 

1299bra-sobrang makapangyarihan (pahina 7) 


13Maaaring magdesisyon ang senado at kongreso na magsama at magpulong bilang isang constituent 
assembly na may kapangyarihan na baguhin ang konstitusyon. Naiiba ito sa isang constitutional convention 
(concon) na isang asembliyang ihahalal sa isang pangkalahatang eleksyon. (pahina 10) 


14Ang nakasaad ditong Komiteng Pang-organisa ng Baryo (KPB) ang tinatawag natin ngayong Komiteng 
Pang-organisa ng Mamamayan sa Baryo (KPMB). Maaari itong buuin bilang paghahanda para sa Komiteng 
Rebolusyonaryo ng Baryo (KRB) sa kalagayang hindi pa ito maaaring itayo kaagad. Pinag-iiba natin ang KPMB 
sa KPB noong maagang bahagi ng dekada 1970 na hindi nakabatay sa saligang pag-oorganisa ng masa. 
(pahina 16) 

